Puterea e preocupată şi de posibilităţile de reglementare a Facebook, reţeaua pe care s-au organizat în general, manifestanţii, în ultimul an şi jumătate.

Şeful Comisiei de Apărare, senatorul PSD, Liviu Tit Brăiloiu: Din informaţiile care circulă pe diverse reţele aflăm că au existat sau că există 140.000 de conturi de Facebook fără identitate reală în timp ce noi facem tot felul de legislaţii referitoare la combaterea terorismuui, la spălarea banilor. Paralel există aceste conturi, 140.000 de conturi care nu au niciun control. Tot pe Facebook, pe aceste conturi, nu ştiu dacă sunt reale sau nu apar tot felul de ameninţări, incitare la tot felul de agresiuni, apar indivizi care se pozează cu pistoale, cu puşti şi vroiam să vă întreb, serviciile de specialitate ale MAI acţionează în vreun fel? Credeţi că se impune necesitatea unei legislaţii care să reglementeze şi aceste reţele sociale în sensul de a controla conţinutul lor?

Citiţi şi:

Concluzia audierilor din Comisia de apărare a Senatului: Legea adunărilor publice trebuie modificată

Carmen Dan, ministrul de Interne: Evident că legislaţia actuală nu acoperă toate aceste nevoi şi eu cred că este absolut necesar să facem o evaluare în aşa fel încât să acoperim cadrul juridic pentru a putea fi pregătiţi să luăm măsuri serioase împotriva tuturor aspectelor pe care dumneavoastră le-aţi enunţat. Da, persoane cunoscute sunt în atenţia structurilor de ordine publică şi cele de cele mai multe ori fac obiectul unor dosare penale însă de aici până la a preîntâmpina toate aceste aspecte inclusiv cele menţionate de dumneavoastrăî referitoare la modul în care ne exprimăm şi modul în care se ameninţă în spaţiul online.

Liviu Brăiloiu: Am văzut inclusiv pe post de tv un individ, cetăţean care vorbeşte limba română, care spunea că el merge vineri în piaţă să ucidă, că el are dreptul de a ucide şi să ne iasă din cap faptul că e o demonstraţie, că e o revoluţie. La aceea fac referire.

Carmen Dan: Mesaje şi de genul îndemnului de a lua armele de la brâu jandarmilor şi de a-i împuşca în cap.

Liviu Brăiloiu: Indivizi de genul acesta sau vedeţi dvs 6 luni acel aşa-zis organizator al evenimentului a făcut propagandă a adus lumea, a promis transport, cazare samd, după care, cu 48 de ore înainte a ieşit pe post şi a spus că el îşi declină responsabilitatea, nu mai vrea să organizeze asemenea acţiune. Aceşti oam trebuie traşi la răspundere şi în faţa legii de cei care apără legea.

Carmen Dan: Eu cred că analiza trebuie una serioasă şi făcută nu numai la nivelul MAI ci a tuturor celorlalte instituţii care intră în sfera de siguranţă, inclusiv la nivelul societăţii civile. Este un demers pe care noi avem disponibilitatea să îl facem.

FOTO: INQUAM PHOTOS - Octav Ganea